gentaiscool/nusaparagraph_emot huggingface dataset:
Aku tau dikandani nek panganan ambek ombean iku akeh ngaruh e gawe penampilan e awak dewe nang duwur panggung. Onok jenis panganan sing dianjurno gawe dipangan, onok sing kudu dihindari sisan. Awak dewe sing gampang kenek demam panggung nek isok gak ngonsumsi sembarang kalir jenis panganan utowo ombean sing ngandung kafein. Misale koyok kopi, teh, dan sejenise. Wong-wong iku roto-roto mikire nek ngombe kopi pasti bakal luwe bersemangat, padahal iku malah isok marakno luwe gelisah ambek gugup. Hal iku mergo kafein isok ngundakno tekanan darah luwe cepet dan marakno awakmu luwe gampang ndredeg. Gawe awakmu kabeh sing kate nampil, nek isok hindari kafein yo ben gak kenek demam panggung.

Emotion: fear
Wis seminggu kepungkur aku rabi karo wong sing taktresnani. Aku lan bojoku wis seminggu sisan manggoni omah anyar, hadiah kanggo aku lan bojoku sing diwenehi karo bapak ibuku. Aku seneng banget amarga omah iki cocok banget karo kepenginku. Warna omahe putih soklat marakke swasanae adhem. Ora amba banget amarga aku ora seneng omah sing kegeden. Ana 2  kamar kanggo turu lan 1 jeding. Mbalene amba bisa diisi karo kursi kanggo nrima tamu. Pawone nyambung karo sumur sing bisa digawe kanggo panggon mepeh memean. Garasine bisa amot 1 montor lan 2 sepeda montor uga sepeda pancal. Aku matur nuwun sanget marang bapak ibuku amarga wis diwenehi omah iki.

Emotion: happy
Preman sing biasa ngebegal iku biasane nduwe akeh senjata sing dinggo gawe nyerang target e, salah sijine iku nganggo benang. Biasane serangan nganggo benang iku diarani jerat benang. Jerat benang iki biasane dilakoni atek cara ngelilitno benang nang salah siji anggota tubuh target ben pergerakane dadi terbatas. Area sing paling sering dadi serangan jerat benang iku gulu, ben target iku mau maleh angel gawe ambekan terus mbatesi pergerakan e target iku mau. Benang sing dinggo gawe njerat iku biasane werno ireng. Tekstur benang e yo kaku pol, meh koyok kawat tapi luwe lentur sitik ben luwe gampang gawe dililitno nang target iku mau.

Emotion: fear
Ing industri hiburan Korea, ana sing arane sasaeng. Sasaeng iki yaiku wong sing seneng ngetutake urip para artis lan ngewenehi foto kegiatan marang sosial media nanging carane ideal. Sasaeng kuwi ana tingkatane, saka sing paling gampang dilawan, kanthi sing paling nekat. Sasaeng iki yaiku rata-rata wong sing ora duwe gawean banjur ngedol foto sing ora dirilis marang media. Nanging, sasaeng iki uga didukung rasa obsesi sing lebih lan bisa marai para artis keganggu. Kabeh kegiyatan artis kuwi bisa direkam, didol, lan uga nggawe berita palsu. Ben ana perhatian saka artis lan kehebohan, biyasane para sasaeng iki uga ngewenehi anceman mateni artis kuwi ben bisa mlebu media.

Emotion: fear
Awak dhewe sing ngeroso awake kurang apik utowo pengen dadi luwih sehat mesthi awak dhewe kepikiran kanggo neng pusat kebugaran. Nanging mergo awak dhewe durung tau merono sak durunge, awak dhewe rodo ngeroso asing neng kono lan kaget. Salah sijine sing gawe awak dhewe kaget kui jebul panggon kui rodo jijiki. Ono mambu keringete wong-wong neng kono lan awak dhewe isih iso delok bekas keringete wong sing bar nganggo piranti-piranti sing ono neng pusat kebugarane kui. Iki persis koyo pengalamanku pisanan neng pusat kebugaran. Senadyan, aku merono barengan karo konco. Nanging aku tetep ngeroso gilo sak ben arep nganggo piranti angkat beban neng kono. Awal-awal kae, aku mesthi ngelap pirantine disik kanggo andhuk sing dikei sakdurunge mlebu.

Emotion: disgusted
Durung suwi iki, aku delok video neng Twitter. Neng unggahane kui ono tulisan slamet ulang taun. Videone kui delok awak dhewe ono wong akeh, langan kabeh ketoke wis bapak-bapak. Wong-wong kui mlebu neng siji ruangan sing gede. Ruangane kui akeh nuansa putihe lan kosongan, ora ketok prabotane blas. Neng kono ono, wong lanang, ketoke isih enom, lagi turu. Bapak-bapak kui nangike cah-cah enom mau sambil nanyike lagu slamet ulang taun. Bukane seneng, cah-cah enom kui malah bengok-bengok. Bengoke kui ora krungu koyo bengok seneng nanging luwih koyo wedi. Pas tak matke meneh, bapak-bapake kui ora gowo hadiah utowo kue. Jebul pas aku delok neng kolom komentare, kui lagi nyekel gembong sabu.

Emotion: surprise
Entok wawancara kui uga iso gawe keno serangan panik uga. Aku tau ngeleboke neng salah siji lamaran kerjo neng salah siji agensi kreatif neng Yogyakarta. Aku wis ngelobake lamaran kui wis suwe banget, mungkin ono luwih seko sesasi. Nanging lagi wingi entuk kabar meneh. Aku entuk surel yen aku sesoke kudu melu wawancara. Pas entuk surel kui bengine, langsung panik aku. Aku ngeroso wedi sekaligus seneng. Aku seneng mergo akhire aku entuk kesempatane. Nanging aku wedi soale aku wis ora siap. Seminggu bar aku ngeleboke lamaran kui, aku wis nyepake opo wae sing mungin bakal tak omongke pas wawancara. Nanging yen wis suwe ngene iki, aku dadi wedi lan bingung. Bengi kui aku arep ora iso turu mergo kepikiran.

Emotion: fear
Muntah iku kondisi ndek ndi isi lambung metu mergo kepekso teko lambung. Muntah iki disertai kontraksi nang lambung ambek otot weteng. Muntah iku guduk penyakit, tapi gejala teko gangguan kesehatan. Muntah iki kadang isok marakno uwong sing mual ngeroso enakan, setidake gawe sementara waktu. Tapi nek kedaden ping bolak balik, isok marakno dehidrasi. Pirang penyakit utowo gangguan kesehatan sing isok marakno muntah iku mulai teko keracunan panganan, morning sickness, maag, batu empedu, infeksi, batu ginjal, migrain, meningtis, radang usus buntu, dan akeh liyane. Sak liyane mergo gejala kesehatan, muntah iku isok mergo mabuk perjalanan, mabuk mergo mari mendem, stres, dan liyane maneh.

Emotion: disgusted
Duwe Twitter lan bisa manfaatke bisa dadi samubarang kang apik. Aku wis setaun nggawe Twitter kanggo melu undian sing arane  giveaway. Hadiahe akeh banget lan rata-rata oleh dhuwit saka 100 ewu nganti pirang-pirang yuta. Bisa kerep menang undian ing Twitter ya ana tata carane. Nomer siji, nalika nemu ana sing nggawe undian lan syarate bisa diterima, langsung melu wae. Nomer loro, kabeh syarat sing dijaluk kudu dilakoni. Sing terakhir, nalika wis rampung ngelakoni kabeh syarate ora usah diiling-iling supaya ora ngarep-arep lan aja lali dunga marang Gusti. 3 babagan iku mau sing mesthi taklakoni lan akhire bisa kerep menang undian.

Emotion: happy
Kanggo bocah jaman saiki, nulis blog kuwi bisa dadi sarana ngetokake uneg-uneg lan ngetokake ide kreatif. Konten-konten babakan pengalaman sing nyenengake ya uga bisa dadi salah sawijining konten ing blog iki. Yen ora seneng nulis ning blog ya bisa rilis instagram pribadi lan nulisake kabeh pengalaman karo foto ning kono. Nulis iki bisa ngilangake stres amarga beban urip sing akeh lan bisa ngiling-iling pengalaman apa wae sing bisa marai semangat. Yen ilang motivasi, tulisan-tulisan kuwi bisa dibuka maneh lan bisa dadi tuntunan gawe mbalikake prasaan sing ora kepenak. Dadi, ayo belajar nulisake kabeh pengalaman lan ide-ide ben ora krasa sumpek. 

Emotion: happy
Saiki ning sosial media lagi akeh berita sing nayangake pengiring manten sing nggawe kerusuhan ning mantenane kancane, kaya nggawa kado sing ora pantes utawa nggawa atribut flare ning jero ruangan lan nyebabake akeh keluk lan ngganggu tamu undangan liyane. Rasane pengiring manten iki wis ilang fungsine. Sejatine pengiring manten iki tugase ya ngewangi manten ben acarane saka lamaran kanthi resepsi bisa lancar. Nanging, ana sing malah dadi beban kaya pengiring sing tekane telat uga ora melu ngiring manten utawa mung kanggo seneng-seneng. Pengiring manten iki kudune bisa ngerti lan mawas diri. Kamangka kuwi, yen kanca-kanca diamanati dadi pengiring manten, aja sampek ngerusak acara mantene dewe ben ora dadi guneman. 

Emotion: happy
Wis setengah jam aku ngantri kanggo tuku jajan ing ngarepe sekolahku. Bakul iki pancen misuwur enak banget panganane lan murah dadine kabeh padha gelem antri kanggo tuku. Aku wis seneng amarga diluk ngkas giliranku dimasak. Nanging pas mari dimasak malah ana mbak-mbak sing langsung nyerobot lan njupuk panganane sing sakjane dikekna nak aku. Gak kesuwen Mbak iku langsung tak seneni. Dheweke ora ngerti patrap, wong kabeh padha antri kok dheweke gur nyelat. Kabeh wong padha melu nyuraki Mbake supaya mbalekna panganan iku nak aku. Akhire Mbak iku kaisinan lan ngekekna panganan iku nak aku lan akhire nyengkreh mulih karo raine song wis gak wenak. 

Emotion: angry
Kanca sing apik kuwi yaiku kanca sing bisa ngewenehi pitulungan nalika kancane isih susah. Kadhang, kanca sing lagi susah iki uga akeh sing ora wani ngomong amarga sungkan. Kanca kuwi kadhang ya mung ngewenehi kabar babagan sing penting wae utawa kabar sing ana saka wong liya. Kamangka, awak dhewe kudu dadi kana sing apikan lan bisa ngerteni kondisi wong liya. Tepa slira lan pangerten kuwi penting amarga bisa mbuka dalan rejeki lan bisa wae mbangun hubungan seduluran. Awak dhewe uga kudu ikhlas nulungi kanca ben sewayah-wayah awak dhewe lagi susah, ya ana pitulungan sing saka Gusti amarba bisa njaga kekancan sing apik. 

Emotion: surprise
Tradisi ujian paling angel ning manca negara iki salah sawijine ujian Suneung, utawa ujian kanggo mlebu universitas ning Korea Selatan. Ujian iki wektune ana 9 jam lan materi sing digawe ujian ana sasta, bahasa, IPA, matematika, IPS, basa Inggris, lan basa asing. Ujian iki dilaksanakake setahun sepisan dina Kamis ketelu ning wulan November. Kanggo nyiyapake ujian iki, kabeh peserta ujian kudu sinau lan melu les amarga ujian iki bisa salah sawijining cara ngubah panguripan. Ujian iki dianggep penting banget kanggo pemerintah, ing dina kuwi kabeh industri kalebu pasar saham, bank, lan pabrik dibuka luwih awan ben ora ngganggu ujian dina kuwi. 

Emotion: happy
Didi ngerasa uripe poyang-payingan amarga dekne ora lulus pendaftaran dadi TNI utawa tentara. Wis akeh cara sing dilakoni ben dekne lulus, kaya olah raga saben dina, nggawe rancangan sinau, lan meriksakake fisik. Nanging dekne mesti gagal ning ujian terakhir lan iki taun terakhire Didi melu ujian. Usahane iki wis angel amarga umure san saya nambah lan kesempatane ora bisa dikejar. Fisike uga sajane cukup kuat lan ora ana penyakit. Nanging ya pancen dudu rejenike wae. Didi melu ujian mlebu perguruan tinggi swasta kanggo ngobati lara atine. Amarga wis akeh latian soal saka ujian TNI, Didi bisa gampang banget mlebu perguruan tinggi. 

Emotion: sad
Bedha maneh karo pelaku kejahatan sing ana ning Amerika. Kejahatan iki sejenis sasaeng nanging ning kana yen ngarani stalker utawa penguntit. Nanging pengguntit iki luwih akeh ning sosial media amarga bisa nggali informasi kanthi informasi sing dirahasiakake uga dibagi karo para penguntit iki. Umume, penguntit iki ora mbahayakake kaya sasaeng, nanging para penguntit iki nyebarake teror amarga dendam marang korban. Para penguntit iki uga nerima jasa sewaan kanggo ngelakoni tugase lan dibayar larang. Pasa penguntit iki wis ana sing ngerambah profesi dadi hacker utawa pembobol informasi ning internet. Kamangka ning Amerika saiki undang-undang kanggo ngelindungi data pribadi iki dikuatake pemerintah lan direwangi para FBI. 

Emotion: fear
Pejabat bangsat. Kowe ora tau ngerasake dadi wong cilik po? Jarane biyen pas wingi lagi kampanye, bakal ngerungoke swarane wong cilik. Endi janjimu woii bajingan. Jarene meh gawe lapangan kerjo sing akeh, endi buktine? Aku lan konco-koncoku tekan saiki durung duwe gawean. Jarene, awak dhewe arep diewange golek gawe. Saiki, endi pelatihan sing cetho? Ora butuh aku gur kelas daring sing ora mutu kui. Kowe malah bagi-bagi proyek kanggo wong-wong sing wis pinter kui. Aku ngerti yen aku lan konco-koncoku kui pendidikane elek. Nanging, aku iki tetep rakyatmu Su. Aku uga duwe hak supoyo aku iso ngenafkahi kaluargaku. Aku ora jaluk akeh, sing penting aku iso mangan lan anakku iso sekolah. Aku ora perlu barang-barang mewah sing koyo tok duweni saiki.

Emotion: angry
Kabeh uwong iku pasti nduwe pengalaman sing ngisin-ngisini awake dewe. Aku yo sisan nduwe kok. Salah sijine iku pas aku sek kuliah alias sek dadi mahasiswa. Pas iku, aku nduwe tugas dan engkok tugase iku bakal direvisi bareng-bareng nang Kelas pas kuliah. Aku ngelakoni revisi ping bolak balik ben hasile iku sempurna dan akune gak isin dewe. Terus onok kesalahan, yaiku aku lali gak ngganti jeneng berkas sing tak kumpulno nang dosenku. Pas kuliah, terus jeneng berkasku bedo dewe dan gak sesuai ambek formate. Tulisane iku ‘bismillah fix’. Mergo iku, arek sak kelas ambek dosenku langsung ngguyu kemekelen dan aku isin pol sumpah. Dadi gawe awakmu para mahasiswa, ojok lali ngganti jeneng berkas sing kate mbok kumpulno nang dosenmu yo rek.

Emotion: shame
Kos-kosan kuwi dadi salah siji panggonan sing wargane kudu akrab senajan mung ketemu pas wayah bali kuliah utawa arep turu. Bocah kos iki paling gampang cedhake amarga kadhang duwe lingkungan sing padha uga panggon asal sing padha. Nanging cara adaptasine uga bedha-bedha. Sing paling penting yaiku njaga komunikasi lan sering ngetok ben ora kerasa dewean, sepi, lan dadine stres. Tangga kos kuwi uga dadi faktor sing bisa dadi pitulungan secara mental uga fisik. Yen apikan karo kanca kosan, rasa wedi marang panggon sing ora dikenal kuwi bakale ilang. Amarga kuwi, kanggo bocah kos, aja nyenuk wae ning jero kamar. Ayo mulai nyapa kanca kosmu. 

Emotion: fear
Joan Ginther yaiku salah siji wong sing diarani wong paling bejo ning Amerika Serikat. Joan iki asale saka Texas lan dadi pelayan toko wiwt taun 90-an kanthi saiki. Joan iki kesohor amarga wis menangke 4 undian paling gedhe ning Amerika lan ndadak dadi wong paling sugih saka lotre kuwi akeh banget. Joan menangake undia sing kaping sepisan ing taun 1993. Ning undian kuwi, Joan oleh 5.4 yuta dolar. Taun 2006, Joan menang 2 yuta dolar. Kaping telune yaiku ing taun 2008 menang 3 yuta dolar, lan sing pamungkas yaiku taun 2010, Joan oleh 10 yuta saka undian kuwi. Banjur dekne dicekel polisi amarga ada indikasi mbeling, nanging ora kebukti lan dibebasake. 

Emotion: surprise
Gelakno wong sing paling penting iku asline penggawean sing ora pantes kedaden nang uripe menungso. Tapi ang ora ngunu jenenge ora menungso normal koyok umume, soale sing jenenge menungso mesti tau ngelakoni kesalahan masio iku saitik utowo akeh, opo maneh gelakno wong liyo mesti iku yo tua. Tapi sak marini nggelakno wong sing paling penting kudu disusul ambek soro salah terus jaluk sepuro karo ati sing legowo ben iso disepuro, soale jaman saiki akeh wong seng salah tapi ora rumongso salah tambah rumongso bener. Nag wes kadung koyok nginiki seng angel soale ora tambah gelakno maneh tapi tamabah garai musuhan ambek wong sing penting maeng.

Emotion: sad
Sopo ae isok ngalami dikecewakno wong liyo, termasuk awak dewe. Onok akeh banget alesan awak dewe ngeroso kecewa. Siji, ekspektasimu nang wong liyo keduwuren. Wong liyo gak wajib gawe nuruti ekspektasimu, dadi duno ekspektasimu iku. Loro, pas berbuat apik, meneng-meneng awakmu berharap balesan sing podo. Nek awakmu ikhlas dan gak berharap opo-opo, pasti gak onok perasaan kecewa nang ati. Telu, ancen dasarane, wong-wong nang sekitarmu iku gak sebaik iku. Istilah liyane lingkungan sekitarmu iku toxic, dadi ancen mereka gak onok apik-apike gawe awakmu. Papat, awakmu tipe sing gampang kesepian dan seneng ambek perhatian. Limo, awakmu terlalu tertutup sampe wong liyo angel gawe nyesuaino sikap nang awakmu.

Emotion: sad
Awak dhewe kudu bahagia pas anake dhewe lahir, ora mandang piye kondisine. Bayi sing lahir ora mesthi sempurna. Beberapa diantarane diwehi kekurangan marang Gusti Allah. Koyo piye kondisine, awak dhewe kudu tetep seneng lan bersyukur wis diparangi keturunan. Neng jobo kono, akeh wong sing dongo terus marang Gusti Allah ben cepet metheng. Ono sing tekan usaha neng dokter-dokter, bayar puluhan yuto tekan atusan yuto, ben iso duwe darah daging dhewe. Malah tekan ono sing bela-belane nganggo metode bayi tabung utowo ibu pengganti. Koyo ngopo wae kekurange sing anake dhewe duwe, awak dhewe tetep kudu bersyukur. Awak dhewe kui isih luwih untung timabange won tuwo liyane.

Emotion: happy
Saiki sampah iku wes ono nang endi-endi, ora nag kota tok, tapi nag deso-deos barang saiki wes numpuk ora karoan. Masio ngunu, sing jenenge wong jijik ambek jember nag delok sing jenenge tumpukan sampah yo akeh. tapi isek akeh sing buak sampah ngawur. Nah kudune sing buak sampah ngawur ngunuku yo kudu ditertipno ben ora sak karepe dewe nag buak samapah sing akhire engko dadi tumpukan sampah sing ora karoan, terus nag wes numpuk akeh biasane marakno pirang-pirang perkoro contohne koyok ambu sing ora enak, terus marakno lingkungan sing ono nang pinggir-pinggire dadi ora sehat mergo kenek ambune sing ora karoan maeng.

Emotion: disgusted
Awak dhewe nek dadi wong kui ojo dadi wong sing jijikan. Ngeoro jijik kui pancen perkoro sing lumrah. Kabeh wong iso lan tau ngerasake jijik. Alesane wong ngeroso jijik uga werno-werno. Ora ono sing salah seko kui. Nanging, sing kudu awak dhewe gateke kui, awak dhewe ojo terlalu ngetoke yen awak dhewe wonge kui jijikan utowo sekadar ngeroso jijik. Yen wong liyo ngerti yen awak dhewe jijik, dheweke dadi ngeroso ora penak. Dikirane, penyebabe awak dhewe ngeroso jijik kui dheweke. Dheweke dadi ngeroso sungkan neng awak dhewe lan angel cerak-cerak karo awak dhewe. Makna kui, yen awak dhewe wonge pancen jijikan, sak iso mungkin awak dhewe ojo ngetoke neng ekspresi rupane dhewe.

Emotion: disgusted
Ben uwong iku pasti tau setidake pisan sak umur hidupe gawe ngadakno tasyakuran utowo jenis pesta liyane maneh. Terus ben marine pesta iku mau, pasti ngasilno sampah sak bajek keret saking akehe. Biasane nek dikumpulno, isok sampe enem kantong kresek abang sing gede iku. Utowo nek nganggo kantong sampah sing gede, isok sampe telung kantong sampah dewe. Biasane, wong-wong bakal ndekek sampahe iku nang tong sampah sing onok nang ngarep omahe. Tapi biasane iku tong sampahe keciliken dan malah dadi tumpukan sampah sing gak enak didelok wong liyo. Timbangane ngono, mending sampah iku mau langsung didekek nang TPS ae. Alesane ben sampah iku mau isok langsung dipilah terus diolah ambek pihak TPS e iku. Dadi gawe awakmu sing buru ae ngadakno pesta dan bingung kate ngguwak sampah nang ndi, guwak nang TPS cedek omah ae. 

Emotion: disgusted
Nag wedi polahe dewean iku kudune ora atek dinemen-nemeno soale nag dinemen-nemeno oleh wedi tambah ora karuan kedadeane. Mangkane nag wes kadung keweden nag dewean iku kudune nganteng no pikiran. Nah ngantengno pikiran iki termasuk perkoro sing gampang tapi angel dilakoni soale wong nag wes kadung wedi nag dewean yo ora iso ngelakoni iku. Tapi iku kabeh asline yo teko pikirane mangkane wong sing pikirane nang elek-elek biasane deke iku gampang keweden ambek opo-opo. Dadi nag iso antengno pikiran iku ben ora dadi sing aneh-aneh. Terus angger kondisi iku sing nentokno asline yo pikiran opo maneh nag pas dewean yo jelas tambah keweden.

Emotion: fear
Jaman saiki ancene sejene pol ambek biyen, saiki nag utang iku wes gampange pol ambek ora gampang konangan wong liyo nag duwe utang akeh. Nah tahun wingi pas aku muleh, aku isek eleng nag salah sijine tonggoku sing sing duwe usaha mebel gedeh nang kecamatan, iku moro-moro ora ketok nang omah blas, padal nag aku muleh biasane mesti jandon ambek aku, mboh iku bahas bisnise utowo berita sing ancene anyar. Jarene bapaku, wong iku maeng ancene ora muleh wes pirang-pirang dino polahe nunggoki tokone nang kecamatan mergo wong deso akeh sing ngerti nag deke iku duwe utang akeh nang Bank terus durung lunas. Yo ancene wong nang desoku nag ngerti ngunuku rodok dianggep perkoro sing paling ngisin-ngisine.

Emotion: shame
Rosa kuwi salah siji kanca kerjaku. Dekne wis rabi suwe banget lan pengen duwe anak. Nanging Rosa iki divonis angel duwe anak amarga nduwe kelainan hormon. Rosa lan bojone wis ora ngoyo lan fokus kerja wae ning Kalimantan. Rosa sing maune dadi ibu rumah tangga banjur melu kerja lan dadi sekantor karo aku. Pas wis oleh setahun kerja, Rosa kerasa awake lara kabeh lan rasane kaya masuk angin. Rosa uga bingung amarga rasane wetenge lara kaya wong kena maag. Nanging Rosa ora duwe maag, banjur dekne ijin ora kerja. Sesuke, Rosa nelpon aku lan ngandani yen dekne kaget amarga pas periksa jebul dekne lagi meteng enom. 

Emotion: surprise
Bingung aku karo wong-wong sing sok ngidu sembarangan neng dalan kui. Opo penake ngono lo ngidu kui. Aku ora paham penak ngidu kui tekan saiki, nanging sing aku ngerti kui delok idu neng dalan kui marake wong-wong sing liwat kono podo jijik. Tak delok neng dalan-dalan kui, wong penak banget ngidu sembarangan. Ono wong sing ngidu kui arahe neng pinggar dalan, iki isih mending soale idune dadi ora patio ketok. Nanging, uga ora sitik wong sing ngidu neng tengah dalan. Iki sing marake jijik. Opo dhewe ora kepikiran ngono loh, wong-wong podo bakal jijik pas delok idu neng dalan. Wonge kui delok idune dhewe ora masalah, naning wing sing liyo kan mesthi ngeroso gilo.

Emotion: disgusted
Wingi nane pas aku dolan karo koncoku nang warung sing ono nang pinggire kampusku, aku moro-moro kudu nguyu. Nah nang kono maeng ancene panggonanane enak mergo ombo ambek resike pol, tapi pas aku mlebu jero jedinge lakok ora karoan rupane, koyok durung diresiki, yo mangkel lah delok ngunuku opo maneh aku iku paling jember ambek suker nag delok jeding sing koyok ngunuku, tapi piye maneh jenenge wong kudu nguyo, yo tetep ae mlebu timbang ngempet loro. Nah sing garai jember iku maeng iku yo rusoe iku, terus jelas mambu sing garai irunge maeng slentang-slenting koyok ate gebres. Nah perkoro iku sing garai akeh wong sing jember nag delok perkoro koyok ngunuku.

Emotion: disgusted
Pas aku muleh nang kota Soto 3 ulan wingi, aku jumbule ora ukur soale akeh sampah pateng gletak nang pinggire dalan sing pareke alas perbatasan ambek kota Beriman. Terus aku sing lewat pinggire delok iku yo rodok jijik, opo maneh mambu ambune yo tambah nyumpet irung. Ket iku aku nag muleh ora tau liwat kono maneh, nag ancene kepepet mesti gawe masker sing kandel ben ora ambu sampah maeng. Sampah ancene mangkelno soale iso dadekno masalah nang lingkungan, opo maneh ambuni sing ora karoan nag pas wayai ketigo, nag rendeng masio mabune ora sepirooh nemen, tapi nag blotrok kenek banyu udan opo gak tambah garai njijiki ambek jemberno wong sing lewat pinggire.

Emotion: disgusted
Dino iki, aku ambek konco koncoku buru ae berangkat nang Jogja gawe preian nang kono. Ndek tengah dalan, awak dewe mandek gawe sholat dhuhur disik nang Rest Area. Aku wes ngilingno gawe dijama’ ae sholate soale awak dewe kan lagi bepergian. Tapi gak onok sing ngandel dan milih mek sholat dhuhur tok. Berhubung arek-arek podo ngomong nek engkok bakal mandek maneh gawe sholat ashar, akhire aku melok arek-arek sisan dan sholat e gak tak jama’. Mari sholat awak dewe lanjut budhal. Pas tutuk Solo, onok kecelakaan beruntut sing marakno dalanan muacet pol. Sakjane sek aku isok sante. Berhubung iki wes jam 5 sore dan aku durung sholat, aku dadi panik dewe. Aku wes ngomong nang koncoku gawe mlipir nang Masjid cedek kene, tapi podo ngomong nek gak onok Masjid cedek kene. Alhasil awak dewe kabeh dadi gak sholat ashar soale buru isok metu teko dalanan macet iku mau jam 6 dan iku wes maghrib. Nang kono aku langsung getun banget, opo’o mau sholat e gak tak jama’ ae. Wes getun, wedi duso sisan, rasane marakno gak mood kabeh.

Emotion: fear
Koncoku iku tau nyekel telek pas waktu mancing mergo deke iku ora ngerti nag iku telek mergo warnae iku wes ora kuning maneh tapi wes dadi ireng. Nah bocah-bocah sing ngerti yo ngelokno nag iku termasuk perkoro sing gilane kok dicekel, terus pas bocahe iku maeng dikandani nag iku telek, akhire bocah langsung buak barang iku maeng ambek langsung mentas teko got terus ijok nang banyu sing miline banter. Nah mari ngunu bocah-bocah ngenyek nang koncoku maeng mergo dianggep koproh ambek gilane, mosok telek kok dicekel padal akeh wong sing jember ambek jijik karo barang iku maeng. Tapi sing jenenge wong kan seje-seje mergo ora ngerti barang iku maeng asale opo.

Emotion: disgusted
Neng dalan-dalan propinsi utowo dalan tol utowo dalan sing kerep diliwati karo wong-wong seko luar kota kui awak dhewe sok nemu panggon sing aneh. Neng kono akeh ban-ban lawas lan digawe koyo dalan buntu. Nah, sebenere kui ono fungsine. Panggon kui dienggo yen misale ono kendaraan, mobil utowo montor, sing reme blong. Neng dalan tol kui biasane ono neng pinggir dalan. Makin suwe dalane kui makin munggah lan neng ujunge akeh ban-ban sing ditoto. Dalan sing munggah kui fungsine kanggo ngurani kecepatan ben pas nabrak neng ujunge, dampake ora parah. Neng dalan neng daerah pegunungan yo ono, naning dalane kui digawe luwih munggah banget neng jejere tebing.

Emotion: fear
Seneng polahe menang undian wes ora dadi perkoro sing aneh maneh kanggo wong-wong saiki. Saiki iku wes dadi perkoro sing lumrah kedaden nang uripe masyarakat indonesia polahe akeh sing ngadaknpo undian berhadiah kanggo promosi pabrik utowo kantor anyar ben rame utowo mancing minate masyarakat setempat. Masio iku maeng dadi promosi tapi roso seneng nek menang no undian yo dadi perkoro sing megilan kanggo wong sing menangno undian maeng mangkane kadang nag ono undian-undian ngunuku masyarakat kota biasane senenge pol. Dadi seneng polahe menang undian saiki wes akeh ambek lumrah kanggone masyarakat soale wes gelek kedaden mboh iku nag deso utowo kuto.

Emotion: happy
Bilik pengakuan kuwi salah siji media masyarakat umat Katolik kanggo ngelakoni pengakuan marang duso. Wong sing wis ngelakoni pengakuan iki biyasane bakalan luwih lega amarga bisa ngelakoni babagan sing angel yaiku ngakoni kesalahan. Yen arep ngelakoni pengakuan duso, umat Katolik kudu ngerti wayah lah jam gereja Katolik buka kanggo sesi pengakuan duso. Biyasane uga ana sesi konsultasi karo pastor ben luwih ngerti tata cara lan ben tambah dimantepake karo Gusti. Banjur umat kudu ngerasa yen temenan tobat lan ora ngelakoni maneh uga ora bakal kena gudo. Sing pamungkas, ngelakoni pemeriksaan batin lan renungan uga maca alkitab karo ngarepane ben Gusti ngewenehi kelembutan ati. 

Emotion: fear
Pengalaman diuber kewan kuwi ora mesti amarga kewan sing tertarik marang menungsa, nanging uga amarga tingkah menungsa sing wani ngganggu kewan lan uga wani nggodhak omah kewan kuwi. Omah sing keganggu kuwi marai kewan stres lan bisa nyerang para menungsa banjur para kewan iki dadi bumerang. Salah siji contone yaiku tawon. Yen wong ngganggu omah tawon, mesti karo para tawon kuwi diuber utawa dientup amarga serangan iki dadi salah siji bentuk pertahanan diri. Kamangka, akeh wong sing diuber kewan banjur diserang kanthi seda kuwi biyasane diwiwiti saka kewan sing kerasa diganggu ning alas banjur menungsane ora siap diserang kewan lan ora bisa ngelindungi awake.

Emotion: fear
Biyasane, yen wayah riyaya, alumni sekolah padha ngadakake reuni. Ning reuni iki, akeh banget kedadian lan pertemuan sing kadhang ora diprediksi. Kamangka, ana tindak tutur sing kudu digatekake. Kaping pisan yaiku ora usah nggumun yen kentemu kanca sing wis suwe ora ketemu lan ora usah kaget amarga akeh perubahan sing ana ning kancane awake dhewe. Kaping pindho yaiku ora usah ngetokake pitakonan sing ora penting utawa basa-basi sing sekirane bisa ngelarani ati kata status nikah, jumlahe anak, lan uga ngungkit cerita sing ora penak dirungokake. Kaping telu yaiku ora perlu mbanding-mbandingke urip kanca siji lan liyane amarga kabeh wong duwe siklus sing bedha. 

Emotion: surprise
Akeh wong sing kebingungan ambek keweden nang mlaku adoh terus moro-moro reme blong. Iku kabeh polahe wonge ora tau ngecek reme pas mlaku adoh ambek ora ngerti trike gawe rem nag pas mlaku adoh. Ben reme ora blong nag pas mloku adoh iku kudu ngerti carane. Terus kaebh wong bengkel mesti ngandani nag remu ora pengen blong iku kudu diceki disek sak durunge budal terus nag gawe rem ojo dipekso terus-terusan ge gawe soale iso manasno kampase sing akhire dadekno kampas iku maeng maleh gembok polahe kepanasan sing akhire ora iso ngerem. Mangkane nag gawe rem iku dikongkon alon-alon ambek ora dipekso ben ora cepet panas.

Emotion: fear
Kabeh uwong nesti nag koncone ulang tahun mesti mikir yopo iso jumbulno wong sing ulang tahun. Mangkane saiki nag ngerayakno ulang tahun bocah-bocah enom iku aneh-aneh sampek ono sing ulang tahun maeng diedel edel sampek klenger terus lagek diwei hadiah ben bocahe maeng jumbul polahe ualng tahune. Nah nguwei hadih ben iso jumbulno bocah sing ulang tahun maneg iku ora ewo-ewo asline cukup diwei hadiah ora atek rencana sing mateng cukup dijak nandi ngunu terus moro-moro diwei hadiah ambek barang sing ancene disenengi mesti bocahe jumbul. Mari ngunu bocahe yo bakal seneng soale duwe konco sing bener-bener seneng amek perhatian karo deke.

Emotion: surprise
Keisha lagi enak-enak beres-beres sak marine kerjo dan wes siap-siap kate moleh sisan. Pas enak-enak nyetir, moro de’e ditelpon karo ibukne sing ngongkon de’e gawe cepet-cepet nang Rumah Sakit. Gak atek takon, de’e wes eroh sopo sing dimaksud ibukne dan langsung tancap gas nang Rumah Sakit sing dimaksud. Gak suwe, de’e langsung mlayu nang ruang tunggune ICU dan takon yaopo keadaane bapake. Jare mau bapake kumat maneh, dan saiki lagi ditangani nang ICU. Sing marai Keisha tambah ketar ketir iku pas ibukne ngomong nek bapake lagi kondisi sekarat. Akhire Keisha mek isok dungo gawe keselamatan bapake, soale de’e sek kepingin urip bareng bapake.

Emotion: fear
Jaman saiki, nek kate ndeteksi kecurangan mergo plagiarisme iku wes gampang, soale mulai akeh aplikasi sing dikembangno gawe ndeteksi iku kabeh. Salah siji aplikasi online sing mulai akeh dinggo iku Plagiarism Checker X. Aplikasi iki dinilai gampang terus cepet gawe ngentokno hasil e. Cara gawe nganggo aplikasi iki koyok ngene. Siji, siapno berkas sing bakal dicek. Bentuk berkas e iku isok dalam format PDF utowo Word. Loro, buka aplikasi Plagiarism Checker X. Pas awal buka aplikasi iki, bakal onok pemberitahuan, awakmu petek “Continue”. Telu, pilih menu “Online Plagiarism”, terus petek “Load Document”. Pilih berkas sing wes mbok siapno dan enteni sampe berkas iku ke-upload. Nek wes, petek “Analyze It”. Papat, enteni sampe hasil plagiat muncul. Terakhir, simpen hasil cek plagiat iku nganggo format sing disediakno aplikasi iku.

Emotion: angry
Harta karun iku akeh pol maceme. Salah sijine dhuwit lawas jaman kerajaan. Ing kelasku saiki kabeh padha ngelumpuk ning mburine lemari amarga nemu dhuwit logam jaman biyen. Kene kabeh padha wedi iki dadi tandha bakal ana sesuatu sing ala. Bocah 30 padha ngelumpuk mbunder ndeloki kresek sing isine dhuwit iku. Ana sing jajal kanggo golek ning internet, ana sing jajal takok ning guru, ana sing nelpon kaluwargane, lan liyan-liyane.  Raine padha bingung kabeh amarga ora ngerti iki sakjane dhuwit apa. Grup kelas dadi rame banget lan ngundhang bocah kelas liyane teka ning kelas iki. Swasana ing kelas iki rame banget amarga kaneh padha kepengin ero kaya piye dhuwit jaman biyen iku. 

Emotion: surprise
Akeh wong sing ora seneng ambek sing jenenge ambu amis-amisan. Terus sing jijikan barang yo ono ambek barang sing amis-amisan maeng. Nah ambu amis iku mesti akeh sing ora seneng mergo ambune iku iso dadekno weteng iku neg ambek mbunek-mbunek nag mangan opo-opo. Terus amis iku ancene biasane ono hubungane ambek sing jenenge barang sing entah-entahan teko iwak-iwakan sing durung mateng. Yo teko kono maeng wong sing jijik ambek amis iku maleh metu jijike mergo nang pikirane maeng iku kelingan iwak entah masio ora ono wujute. Tapi kabeh iku kan karek wonge sing mambu iku maeng. Masio wonge iku ono sing jijik tapi kadang jijike iku ora nemen mog angger jijik ngunu tok.

Emotion: disgusted
Yen awak dhewe krunge kabar yen penerbangan sing awak dhewe arep tumpake telat kui, awak dhewe mesthi kaget. Awak dhewe ora nyongko yen penerbangane iso telat. Padahal, mungkin wae, awak dhewe duwe jadwal sing padet sing ora iso diundur-undur meneh. Ngenteni neng bandara kui uga jelehi. Nanging, awak dhewe duwe hak sebagai penumpang yen maskapaine kui mendadak telat mangkate. Hak sing kesiji, awak dhewe duwe hak kanggo dilayani petugase kanthi ramah lan bersimpati. Petugas bandarane ora entuk judes opo meneh nesu-nesu neng awak dhewe. Sing keloro, awak dhewe iso jaluk petugas ngewangi awak dhewe nyusun meneh rencana penerbangane dhewe. Petugas kui uga diwajibke ngewange awak dhewe pas mesen pindah jadwal penerbangan.

Emotion: surprise
Pak Wasiman salah siji wong tata usaha neng sekolahanku sing paling ramah karo murid-muride. Pas ketemu karo awak dhewe, Pak Was seneng guyon. Sok-sok melu awak dhewe garapi guru. Bapake kui sak liyane dadi TU, dee uga wong sing dipercoyo kanggo jogo sekolah. Pak Was lan keluargane tinggal neng buri sekolah. Bojone duwe warung sing dadi panggon awak dhewe biasane jajan. Nanging pas ganti kepala sekolah, Pak Wasiman arep dimandegke dadi pegawe TU lan penjogo sekolah. Sing luwih parah, Pak Was lan keluargane kui diusir seko omahe kui. Mergo lemah kui sing duwe sekolaha, kepala sekolah anyar kui arep gawe taman ing panggon kui. Aku lan murid-murid liyone wis nyobo protes ben Pak Was tetep iso kerjo neng sekolahanku. Nanging, usahane awak dhewe kui sio-sio. Akhire, awak dhewe mung iso nangis bareng ngelepas Pak Wasiman lungo.

Emotion: sad
Wingi aku ngerungokake crita saka Tama. Ning kampunge, Tama iki terkenal dadi pemuda sing paling aktif lan kerep rapat karang taruna kanthi bengi. Ing sawijining dina, Tama iki bali saka bale kelurahan lan kudanan ning dalan. Omahe Tama iki paling adoh lan kudu numpak motor. Tama keadaane wis teles kebes amarga udan lan angin. Ning tengah dalan, Tama weruh ana kebon sing akeh wit gedhange. Banjur ning tengah dalan, ana wit gedhang sing ngalangi dalan. Karo Tama, wit gedhang kuwi dideleh ning pinggir dalan. Tama uga ora ngereken babagan wit kuwi kanthi sesuke dene liwat kebon kuwi lan ndelok yen kuwi sawah pari. Banjur Tama dadi merinding lan keweden dhewe. 

Emotion: fear
Ali balik saka omahe kancane jam 12 bengi amarga kudu nggarap tugas gambar teknik. Sajane Ali uga wedi amarga ana isu klitih sing nyernag para mahasiswa ning Jogja sing bali tengah wengi. Ali ngatasi kuwi lan balik ning liwat dalan protokol. Banjur pas Ali wis ngelewati wilayah Ringroad, Ali kanget amarga ana wong ning mburine sing nggawa gaman gedhe kaya samurai. Motor kuwi mlaku kanthi sejajar karo motore Ali. Banjur Ali ditodong gaman kuwi. Nanging Ali ora wedi lan malah markirake motor ning salah siji supermarket 24 jam. Motor sing ngetutake Ali kuwi mandheg ning ngarepe. Banjur Ali nelpon polisi kanggo nangkep para klitih kuwi amarga dekne wes wedi. 

Emotion: fear
Dino iki dadi dino sing paling marakno aku kaget buanget. Kronologine iki dimulai ket jam 10 awan, pas moro-moro onok tamu gak dikenal teko nang omah. Tamu iku mau awale disambut karo supirku mergo mama sek metu. Mbari ngono aku diceluk ambek supirku gawe nemoni tamu iku mau. Pas aku ngobrol, dadakno tamu iku ngomong nek de’e dikon bos e gawe ngeterno TV nang omahku gawe hadiah nang mama. Aku kaget campur bingung, soale rodok curiga nek iki penipuan. Aku takon iki teko endi, tamu iki ngomong teko pak Majedi. Pas jam 10.15, mama teko dan kaget pas ndelok onok TV nang ngarep omah. Luwe kaget maneh pas ndelok tamu iku dan langsung disopo. Aku tambah kaget pas eroh mama kenal karo tamu iku mau. Terus tamu iku ngomong nek TV iku hadiah teko pak Majedi gawe mama. Mama langsung melongo dan ngomong suwun ping bolak balik nang tamu iku mau.

Emotion: surprise
Kasus kelelep nang kolam utowo laut iku wes akeh pol kedaden nang sekitare awak dewe. Salah siji penyebabe iku mergo mereka gak isok renang. Hal iku opo’o sing marakno aku nduwe pendapat nek isok renang iku dadi skill sing puenting. Nek awak dewe wes nguasai teknik renang dan isok renang, awak dewe dadi gak gampang panik. Opo maneh nek wes kenek banjir, awak dewe dadi gak gampang kelelep soale wes nguasai teknik ngapung iku mau. Wes ngono, awak dewe isok sisan dadi relawan dan isok nyelametno nyawane akeh uwong. Selain nyelametno nyawane wong liyo, awak dewe isok sisan nyelametno nyawane awak dewe.

Emotion: fear
Akeh wong sing isine megilan nag telonone suwek, tapi yo ono wong sing ora ngereken nag telononr moro-moro suwek soale sing suwek ora nemen. Nah sing garai bedone perkoro iku maeng yo karek panggonan suwek iku, nag ancene nang panggonan sing kudune ora suwek iku sing ngisini, contone koyok nang bokong, mestak, ambek nang ngisore weteng mesti iku bakal garai owng isine ora pokroh. Mari ngunu sak liyane kan ora masalah suwek nang endi-endi, nah saiki tambah bocah-bocah enom akeh sing disuweki telonone tapi yo ora nang bagian sing ora kudune suwek koyok iku maeng. Mangkane nag iso pas gawe telono iku dideloki disek ben ora isin.

Emotion: shame
Bayi sing sik mentas lair iku kulite sensitif banget. Miturut website rumah sakit Hermina, akeh banget penyebabe kulit bayi iku sensitif lan akhire dadi abang-abang utawa nganti muncul ruam. Antaring penyebabe yaiku popok sing ora cocok, klambi sing kaine nyebabake gatel, ora cocok karo sabun, wedak, utawa hawa sing berubah. Saliyane iku kanggo wong sing seneng banget ngambungi utawa nyekel bayi iku uga bisa pengaruh. Wedine tangane nggawa bakteri sing bisa nyebabake kulite bayi dadi sensitif lan muncul abang-abang. Mula yen duweni bayi sik ket lair kudu ati-ati anggone nyekel. Kudu dipastikna nalika tangane resik lan kudu mesti wisuh tangan sadurunge gendong utawa njempok bayi.

Emotion: happy
Teletong utawa telek sapi iki biyasane dibuwang utawa diolah dadi pupuk amarga ambune lan kandungan ureane sing marai wong jijik. Nanging, ning sawijining wilayah sing ana ning lombok, teletong sapi iki malah dadi lulur kanggo jogan. Kebiasaan iki yaiku bagian saka adat sing ana ning Dusun Sade sing ana ning Lombok Tengah, Nusa Tenggara Barat. Ning dusun iki, para warga isih ngelakoni tradisi melulut utawa ngelapisi jogan sing ana ning omah nganggo kotoran sapi. Kebiasaan iki mung ana ning desa adat lan dadi pertunjukan wisata. Fungsi saka tradisi iki yaiku madhetake struktur jogan lan pondasi sing retak amarga digawe saka tanah lan uga ngurangi awu wayah musim garing. 

Emotion: disgusted
Nag sing jenenge utang iku asline kan wes perkoro lumrah ambek sing wes gelek kedaden nang uripe menungso kat jaman biyen. Nah sing aneh lapooh wong sing utang terus nag konangan wong kok tambah isin, padal perkoro iku maeng asline kan yo wes biasa. Nah sing garai isin iku maeng tibake uro mergo utange, tapi mergo gengsine wong maeng karo perkoro sing jenenge utang maeng. Nah mergo gengsi iku maeng akhire wong sing utang mesti sengedan-sengedan, padal akhire yo tetep konangan wong barang. Yo ancene utang iku ono sing ngarani termasuk perkoro sing ngelambangno nag wong iku maeng termasuk wong sing ora duwe ambek wong sing kekurangan.

Emotion: shame
Selama aku lan konco-konco sanggarku sing liyo dadi pengurus, ketuane awak dhewe kui ngayomi banget. Dheweke ora ngeroso abot lan awak dhewe repoti terus. Ketune awak dhewe yo apikan, sok-sok nukoke awak dhewe cemilan pas lagi ono acara. Aku lan konco-koncoku sepakat yen ketua sing iki, wong sing dadi ketua paling apik disanggare awak dhewe. Neng punkasan kepengurusan, neng Musyawarah Gedhe awak dhewe rencana gowo kue kanggo apresiasi terakhir kanggo ketuane kui. Rampung musyawarahe kui, kuene langsung metu. Ibu ketua sing delok kui kaget, ora percoyo. Suwe-suwe, dheweke nangis terharu delok wong-wong neng sekitare. Terakhir, awak dhewe nutup acara iki kanggo foto bareng kanggo kenang-kenangan.

Emotion: surprise
Awak dhewe ora iso ngemanjake wong-wong sing wis divonis karo dokter penyakit sing abot, koyo kanker contohe. Ngerasa mesake marang dheweke kui ora opo-opo, malah sebagai menungsi sing apik awak dhewe kudu ngerasa mesake, nanging ora kudu tekan ngasi dimanja. Wong-wong sing lara kui tetep duwe semangat kanggo ngelakoni hal-hal koyo biasane. Cetho, dheweke ora iso garap aktifitas fisik sing abot-abot, naning dhewe tetep iso ngerjake hal-hal sing sepele. Dheweke kui isih iso jupu opo-opo sing dheweke butuhke utowo dipengenke dhewe. Yen awak dhewe terlalu ngeladani, kui malah ngaruh neng kondisi psikis pasiene. Dheweke malah iso ngeroso ora bisa ngopo-ngopo.

Emotion: surprise
Pas aku lingguh neng kelas 10 utowo kelas 1 SMA, aku duwe konco sing secara ora sadar dikucilke karo konco-konco sak kelas. Koncoku kui asale dudu seko Yogyakarta dadi emang model pergaulan lan cara ngomoge kui rada bedo. Trus, dheweke uga wonge kerep telatan lan bolosan. Mergo alesan kui dheweke ora gelem dikancani karo cah-cah kelas, tekan ora ono sing gelem sak kelompok karo dheweke pas lagi ono tugas. Ono siji wektu,  koncoku kui dinyek. Dheweke nesu banget pas kui, tekan gebrak-gebrak mejo. Koncoku uga tekan ameh molo sing ngenyek mau. Untunge, koncoku 2 kui ora tekan gelut tenanan. Nanging koncoku kui mutung lan langsung metu seko kelas.

Emotion: angry
Wong kecelek iku mesti gelek kedaden nagn endi-endi. Nah  perkor nginiki ora kedaden nang wong gerang tok, nang wong sing enom ae yo gelek kedaden mergo kurange ati-ati utowo mergo lalian. Nah nag wes kadung nginiki ancene adalan siji-sijine yoiku kudu jaluk sepuroh nang wong sing salah dicelok jenenge maeng ben wong sing diceluk jenenge iku ngerteni nag deke iku ora sengojo ambek lali karo jenenge. Nah wong sing ngeneki ancene arang saiki. Nag wes kadung kleru ngunuku biasane diterusno ae soale wes kadung isin. Nag ngunuku maeng yo tambahora tepak soale marakno wong sing diceluk iku tambah mangkel ambek jengkel.

Emotion: shame
Ujian basa Jawa ana ing sekolah dadi ujian sing paling diwedeni karo arek-arek. Ing kelasku, mung aku sing bisa lan tenanan ngerti pelajaran basa Jawa. Aku bisa ngerti bedane ngoko lan krama. Bisa ngapalne macem-macem arane anak kewan lan sapanunggalane. Pokoke apa wae sing ana ing buku basa Jawa aku bisa ngerti. Ndilalah semester wingi, ujian basa Jawane angel. Ana pelajaran sing durung tau diwenehi karo gurune, dadakno metu ana ing ujian. Nanging aku tetep percaya karo awakku dhewe yen aku bisa. Iki kebukti karo biji ujian basa Jawaku dadi biji paling apik ana ing sekolah lan aku dinyatakna lulus ujian sekolah.

Emotion: happy
Wong sing delok wong liyane sekarate kui podo wedine karo wong sing ngerasake langsung. Utamane, yen wong sing lagi sekarat kui wong sing cerak utowo isih sak keluarga karo dheweke. Senadyan, awak dhewe ora ngerti persise opo sing dirasake pas lagi sekarat kui. Wong, sitik okehe, iso ngerasake opo sing dirasake wong sing lagi lara kui. Mungkin, neng sebelah sisi kui, wong sing ngancani wong sing sekarat kui ngerasake sing luwih abot, dudu larane nanging tenogone. Wong sing ngerawat wong lara pas sekarat kui kudu ngopeni seharian penuh. Yen ora gentian, iso dibilang kui kegiatan sing ora ono lerene. Opo meneh yen dheweke kudu bayange yen wonge kui bakal ninggalke dhweke neng donyo iki.

Emotion: fear
Aku mlebu sanggar tari neng kampusku. Tekan aku wis lulus aku kerep dolan neng kono. Aku dadi kerep ketemu adi-adi tinggkatku neng sanggar kui sing lagi mlebu. Saiki, aku sing ngelatih bocah-bocah anyar kui. Ono siji kedadean, sing marake salah siji seko adiku neng kono isin. Awak dhewe lagi latian kanggo pentase bocah-bocah mau. Sesok kui pentase adi-adiku kui sing perdana. Supoyo luwih manteb, dheweke podo latian sing tenanan. nanging ono salah siji adiku sing latiane kemantepen. Sikile diunggahke banget tekan kathoke suwek. Muni kui kerungu banter banget. Adiku sing kui langsung melayu neng kamar mandi. Dheweke banjur nelpon koncone sing liwe supoyo digawani sarung. Ora kebayang aku isine dheweke koyo piye pas latian pas kui.

Emotion: shame
Dina Sabtu, aku lunga menyang kantor amarga ana gaweyan sing kudu cepet dirampungake. Gaweyan iki marai sumpek amarga angel lan akeh banget, yaiku ngurus akreditasi lan sertifikasine kantor. Ana dokumen-dokumen sing kudu disiyapake lan kudu cepet. Sajane aku wegah amarga kudune dina Sabtu prei lan ora ana penggawean malah dikongkon nang kantor. Pas aku teka marang kantor lan kesusum jebul ning kono wis ana kancaku sing ngadep komputer. Jarene gaweanku wis dipindahake marang dekne, nanging ora ana pengumuman saka koordinator. Aku ning kono wis arep nangis lang mangkel amarga aku wis adoh-adoh saka omah nanging gaweanku malah dilimpahake kanggo wong liya. 

Emotion: angry
Dino iki pengumuman SBMPTN dan aku wes ndredeg ket isuk. Bener-bener ket tangi turu sing tak pikiri pertama kali yo pengumuman iku, soale nasibku ditentukno teko iku. Gak koyok biasane, dino iki kabeh ngomong nek aku meneng banget. Yo yaopo kate nyocot koyok biasane nek nang njeru utekmu mek hasil SBMPTN sing diumumno engkok awan. Sakjane aku rodo pede sih mergo pas tes aku isok ngerjakno dengan lancar, tapi tetep ae onok rasa wedi nek gak ketompo. Akhire ket jam 1 aku wes ndekem nang ngarepe komputer, padahal pengumumane sek engkok jam 2. Ping bolak balik tak refresh terus iku web e. Pas jam 2 teng, langsung aku ngisi nomer pesertaku gawe eroh hasile. Dan Alhamdulillah aku ketrimo nang UGM jurusan Sastra Indonesia. Saking senenge, aku bengak bengok sampe adekku bingung dewe. Aku sampe nangi mamaku sing lagi turu awan dan langsung ngeki eroh nek aku lolos SBMPTN. Mamaku langsung melek dan meluk aku saking senenge.

Emotion: happy
Neng kamar mburi kui kerep dileboni karo serangga. Seranggane kui kaya kalajengking nanging bentuke bedo seko apa sing kerep awak dhewe delok neng foto utowo neng video. Ukurane kui luwih cilik. Buntute kui ketok luwih cekak lan bentuk buntute kui ora melengkung nanging malah cendurung luwih lurus memburi. Bentuk capitan serangga sing ono neng kamar mburi kui rada luwih gedhe timbangane kalajengking. Seranggane kui yen dipatani bakal ngetoke mambu sing ora enak. Serangga iki biasane metu seko lobang saluran banyu neng jero kamar mburi. Seranggone kui jedul seko kono lan nek ora mati bakal balik liwat lobang sing podo. Sakben serangga kui muncul aku ngeroso jijik lan dadi ora betah neng kamar mburi.

Emotion: disgusted
Pantai iku dadi panggon wisata sing paling akeh nang Indonesia. Hal iku mergo akehe kekayaan laut sing onok nang Indonesia dan isok dinikmati karo sopo ae. Gak mek wong lokal tok sing seneng nang pantai, bahkan wong luar negeri iku sampe nang Indonesia mek gawe nikmati pantai sing onok nang negara iki. Tapi kadang, awak dewe iku onok sing wedi gawe nang pantai soale tambah akeh kasus wong sing keserat ombak pantai sing gede. Iku opo’o penting banget onok lifeguard utowo tenaga ahli sing berjaga nang setiap pantai sing onok nang Indonesia. Lifeguard iku engkok sing bakal ngawasi kondisi pantai dan bakal dadi wong sing pertama terjun gawe nyelametno wong sing kintir nang laut utowo kelelep. Wes ngono, lifeguard iku isok sisan ngelakoni pertolongan pertama nang korban iku mau ben isok ketulung.

Emotion: fear
Sampah iku ancene jemberi wong opo maneh nag ketok moto. Padal nang endi-endi iku wes ono sing nganjurno nag buak sampah iku kudu nang panggonane ora sak enake dewe. Opo maneh jaman saiki nang endi-endi mesti akeh sing jenenge sampah sampek numpuk-numpuk nang pinggir-pinggir dalan. Aku sing gelek masi iku yo jembere pol, opo maneh nag wayae udan-udanan garai suker kabeh. Mangkane janeh kabeh wong-wong iku gelem meloki opo sing dianjurno pemerintah kanggo jogo kebersihan mesti yo aman terkendali ora koyok ngene, nang endi-endi akeh sampah ora karoan sing iso dadekno penyakit nang endi-endi ambek pirang-pirang penyakit sing kudune ora kedaden.

Emotion: disgusted
Crab mentality utawa mental kepiting kuwi salah siji istilah ning psikologi sing njelasake babagan perilaku sing bisa ngerugikake utamane ding bidang kerja. Mental kepiting iki dijupuk saka tingkah kepiting ing jero ember sing ora gelem kancane munggah lan metu saka ember. Kepiting iki diibaratake menungsa sing ora gelem kalah ning penggaweyan lan nggremet wong liya ben uga melu ana ning level paling isor. Pokoke, nek wong kuwi gagal, kanca liyane uga ora oleh nggawa hasil ben padha gagale. Salah siji bentuk mental kepiting iki yaiku njupuk gawean wong liya tanpa kordinasi amarga iki bisa ngerusak rante penggawean lan komunikasi ning kantor.

Emotion: angry
Aku tau dolan nang salah sijine pinggiran kota sing ancene iku bener-bener durung digawe wisata umum terus isek mok wong sekitar kono tok. Nah pas mlebu panggonane iku maeng ancene rodok medeni soale mlebu alas terus dalane iku cilike pol. Mestine nag ancene di gawe panggonan wisata yo kudune dibangun dalane terus ojo lali diwei lampu soale pas aku lewat kono rodok dalu titik sekitar jam setengah enem wes peteng dedet terus ora ketok opo-opo mok sak kotake lampu iku tok. Yo ancene medeni se dalanane polahe aku kan lagek liwat kono. Tapi aku yo rodok gelek ono wong liwat sepeda ontel barang yo wonge biasa ae. Terus koyokane wong daerah kono yo oo sing cangkruk nag peteng-peteng barang. Yo mungkin iku termasuk daerah asing sing durung tau tak lewati akhire yo rodok wedi.

Emotion: fear